Jamaikiečiai
Jamaikiečiai (angl. Jamaicans, kreol. Jumiekan piipl) – Karibų jūros regiono tauta, susidariusi Jamaikoje. Populiacija – apie 4,4 mln. žmonių. Be Jamaikos, jamaikiečių dar gausu JAV, Jungtinėje Karalystėje, Kanadoje, aplinkinėse salose. Kaip gimtąją vartoja Jamaikos kreolų kalbą (anglų kalbos atmainą) bei anglų kalbą. Išpažįsta įvairias krikščionybės atmainas (anglikonai, baptistai, metodistai, presbiterionai, katalikai ir kt.), yra nemažai rastafarių. Beveik visi jamaikiečiai yra juodaodžiai ir mulatai – XVII–XVIII a. į salą iš Afrikos atvežtų vergų palikuonys. Yra šiek tiek anglų, kinų, indų kilmės žmonių. Verčiasi žemės ūkiu (cukranendrių, bananų, citrusų auginimu), dirba kalnakasyboje, pramonėje, aptarnavimo bare (ypač turizme). Jamaikiečiai išlaikę afrikietiškos kilmės pasakų, muzikos, kitos tautosakos, religinių papročių. Išvystę savitą regio muzikinį stilių. Jamaikos cukranendrių kirtėjai (XIX a. pab.) Legendinis Jamaikos dainininkas Bobas Marlis Kaukėti jamaikiečių šokėjai (1975 m.) Jamaikiečių vaikai žaidžia kriketą (1965 m.) Saldumynų pardavėjos Kingstone (1899 m.)